Чаткал районунун байланыш мекемелери

Чаткал районунун байланыш мекемелери аймактын калкынын ич ара жана республиканын башка региондору менен телеграфтык жана почталык байланыштарды “Кыргыз почта” мамлекеттик ишканасынын Чаткал районундагы филиалы жана Телекомдун бөлүмү тарабынан ишке ашырылат.

Учурда райондук байланыш түйүнү электрондук почта, интернет, факсимиле ж.б. тейлөөнүн жаңы түрлөрүн пайдалануу менен калкка кызмат көрсөтөт.
 1939-ж. Жаңыбазар айылына алгачкы радиостанция ишке киргенден тартып, облустун борбору жана айыл ичинде абоненттик байланыш түзүлгөн.
 1980-ж. Чаткал өзүнчө район болуп уюшулгандан кийин байланыш тармагы алдыга жылган.
 Ошол учурдагы райондун борбору Жаңы-Базар айылы Ак-Таш, Беш-Арал, Башкы-Терек, Кызыл-Токой ж.б.
 айылдар менен рация аркылуу байланышкан.
 Райондук почта бөлүмүнүн алгачкы начальниги болуп М.Б. Репинский, кийинки жылдары бөлүмдө А. Мусабаев, М. Эгембердиев, М. Коротков, Ш. Жапаркулова, М.Көчөрбаев, А.Алымбаев, С.Дозонов, Ж.Нурбаев, О.Исмаиловдор иштеген.
 1952-жылга чейин газета, журнал, кат Чаткалга ат унаасы менен жеткирилип турган.
 1952-58-жылдары почта Таластан аба транспорту аркылуу алып келинген.
 Райондун борбору Жаңы-Базарда 1939-жылы радиостанция курулуп, аны С.И.Чертов, кийин X.Турсунбаев, А.Көчөрбаев, Н.Ливинцовдор иштеген.
 Радио түйүндөрү Жаңы-Базар, Айгыр-Жал, Курулуш, Каны-Кыя айылдарында иштей баштаган.
 1949-50-жылдары Жаңы-Базар, Курулуш айылдарына жер алды менен линия курулуп, 8 км аралыкка телефон байланышы орнотулган.
 1980-жылдары радиостанциялар телефон аппараттары менен алмаштырылып, Беш-Арал, Акташ айылдарына рация курулган.
 1982-ж. Каныш-Кыя айылында 200 номерлүү АТС курулган.
 1987-ж. Башкы-Терек, МЖС, Коргон-Сай айылдарында телефон станциялары ишке кирген.
 1988-ж. Каныш-Кыя айылынды жаңы имарат курулуп, 500 номерлүү абоненттик түйүн иштеген.
 1994-ж. райондук почта байланыш түйүнү “Кыргызтелеком” жана “Кыргызпочтасы” акционердик коому болуп экиге бөлүнгөн.
 Ар бир айылда бөлүмчөлөрү жайгашкан.

 Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Категория:Чаткал району